UMJETNIČKA ŠKOLA POREČ

Narodni trg 1

Poreč-Parenzo

Z A P I S N I K

4. sjednice Školskog odbora Umjetničke škole Poreč, održane 20. prosinca 2021. godine, s početkom u 10:30 sati u učionici B3 Umjetničke škole Poreč, Kandlerova 2.

Sjednici su nazočni:

1. Matija Poropat, kao predsjednik
2. Paolo Peruško, član
3. Vilijana Šugar, član i zapisničar
4. Ester Zarli, član
5. Divna Radola, član
6. Sebastijan Vojvoda, član
7. Sanjica Sara Radetić, ravnateljica.

Opravdano nenazočna članica Nataša Musizza.

Predsjednik Školskog odbora Matija Poropat otvorio je sjednicu, pozdravio nazočne, utvrdio kvorum i predložio sljedeći

**Dnevni red**

1. **Verifikacija Zapisnika 3. sjednice Školskog odbora održane 3.11.2021. godine**
2. **II. Izmjene i dopune Financijskog plana za 2021. godinu**
3. **II. izmjene i dopune Plana nabave roba, radova i usluga Umjetničke škole Poreč za 2021. godinu**
4. **Prijedlog financijskog plana za 2022. godinu i projekcije za 2023. i 2024. godinu**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik 3. sjednice Školskog odbora održane 3. studenog 2021. godine dostavljen u privitku poziva (prilog 1. Zapisniku), te moli nazočne da iznesu eventualne primjedbe ili prijedloge na zapisnik.

Primjedbi ili prijedloga nije bilo, tako da se donosi slijedeći:

**Zaključak**

Zapisnik 3. sjednice Školskog odbora održane 3. studenog 2021. godine verificira se jednoglasno.

**Ad 2.)** Ravnateljica Sanjica Sara Radetić iznijela je i obrazložila II. Izmjene i dopune Financijskog plana za 2021. godinu (prilog 2. Zapisniku). Navela je da su izmjene i dopune usvojene na Gradskom vijeću Grada Poreča - Parenzo i da su dostavljene u privitku poziva te je pitala da li ima pitanja. Budući da pitanja nije bilo Školski odbor jednoglasno je donio

**Odluku**

Donose se II. Izmjene i dopune Financijskog plana Umjetničke škole Poreč za 2021. godinu.

**Ad 3.)** Ravnateljica Sanjica Sara Radetić iznijela je i obrazložila II. Izmjene i dopune Plana nabave roba, radova i usluga za 2021. godinu (prilog 3. Zapisniku). Nakon kraće rasprave Školski odbor jednoglasno je donio

**Odluku**

Donose se III. Izmjene i dopunePlana nabave roba, radova i usluga Umjetničke škole Poreč za 2020. godinu, KLASA: 400-01/21-01/01, URBROJ: 2167/01-57-34-01-21-3.

**Ad 4.)** Ravnateljica Sanjica Sara Radetić iznijela je i obrazložila Prijedlog financijskog plana Umjetničke škole Poreč za 2022. godinu i projekcije za 2023. i 2024. godinu (prilog 4. Zapisniku). Predsjednik Školskog odbora zahvalio se ravnateljici na izlaganju te je nakon kraće rasprave predložio glasovanje o navedenoj točki nakon čega je Školski odbor jednoglasno donio

**Odluku**

Donosi se Financijski plan Umjetničke škole Poreč za 2022. godinu i projekcije za 2023. i 2024. godinu.

Sjednica je završila u 11,30 sati.

Zapisničar Predsjednik Školskog odbora

Vilijana Šugar Matija Poropat

KLASA:003-05/21-01/07

URBROJ: 2167/01-57-34-06-21-2

Poreč, 20. prosinca 2021. godine